text: айбек нұғымаров самбошы, түйе палуаншы және қазақ күресінің күресшісі, ауыр салмақта халықаралық спорт шебері. қазақ күресінен қазақстан чемпионы. айбек нұғымаров (3-маусым, 1987 ж.) шығыс қазақстан облысы, абай ауданы, құндызды ауылында дүниеге келген. қазақ күресінен екі дүркін әлем чемпионы (2008 ж., 2010 ж.), қазақ күресінен азия чемпионы (2008 ж.), қазақ күресінен әлем кубыгінің иегері (2011 ж.), қазақ күресі жеңімпазы, самбодан қазақстан республикасының жеңімпазы (2012 ж.). қазақстан республикасының президент күніне орай өткен жарыстың жеңімпазы. осы жарыста "қазакстан барысы" атағын алды (2013 ж.). бапкері серік қоржыкенов. 2013 жылы "қазақстан барысы-2013" атағын жеңіп алған айбек нұғымаровқа 150 мың ақш доллары мен «алтын белбеу», «тайтұйяқ» және автокөлік сыйға тартылса, күміс жүлдені иеленген ержан шынкеевке 30 мың ақш доллары, ал қоланы қанағат тұтқан н.ерсұлтановқа 10 мың ақш доллары тарту етілді. "әлем барысының" 2-орын иегері.